CELEX: 62020TN0632
Language: da
Date: 2020-10-15 00:00:00
Title: Sag T-632/20: Sag anlagt den 15. oktober 2020 — OG mod EDA

18.1.2021   
            
            
               DA
            
            
               Den Europæiske Unions Tidende
            
            
               C 19/56
            
         
      Sag anlagt den 15. oktober 2020 — OG mod EDA
      (Sag T-632/20)
      (2021/C 19/60)
      Processprog: engelsk
      
         Parter
      
      
         Sagsøger: OG (ved advokaterne S. Pappas og N. Kyriazopoulou)
      
         Sagsøgt: Det Europæiske Forsvarsagentur (EDA)
      
         Sagsøgerens påstande
      
      
                  —
               
               
                  Det Europæiske Forsvarsagenturs afgørelse af 13. december 2019, hvorved sagsøgeren ikke blev opført på reservelisten over egnede ansøgere, annulleres.
               
            
                  —
               
               
                  Afgørelsen truffet af EDA’s daglige leder, hvorved sagsøgerens klage over EDA’s afgørelse af 13. december 2019 blev afslået, annulleres, for så vidt som den indeholder en supplerende begrundelse.
               
            
                  —
               
               
                  EDA tilpligtes at betale 3 000 EUR (tre tusinde euro) i erstatning for den ikke-økonomiske skade, som sagsøgeren har lidt.
               
            
                  —
               
               
                  EDA tilpligtes at bære sine egne omkostninger og at betale sagsøgerens omkostninger i denne sag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om tilsidesættelse af det væsentlige formkrav om at anføre en begrundelse.
               
            
                  2.
               
               
                  Andet anbringende om tilsidesættelse af ligebehandlingsprincippet, gennemsigtighedsprincippet, objektivitetsprincippet og princippet om god forvaltningsskik.
               
            
                  3.
               
               
                  Tredje anbringende om tilsidesættelse af meddelelsen om en ledig stilling og om den omstændighed, at vurderingen af sagsøgerens kvalifikationer i forhold til den ledige stilling er behæftet med en ulovlig og utilstrækkelig begrundelse samt et åbenbart urigtigt skøn.